નવી દિલ્હીઃ છેલ્લા કેટલાક વર્ષોથી દેશમાં દીવાળીના માર્કેટ પર ચીની ઉત્પાદનો પોતાનુ શાસન જમાવીને બેઠાં છે, પરંતુ આ વર્ષે દીવાળી પ્રોડક્ટ્સના વેચાણમાં મોટી માત્રામાં ઘટાડો નોંધાય તેવી શક્યતાઓ છે. દર વર્ષે લાઈટથી લઈને ગિફ્ટ સુધી અને ઘર સજાવવાના સામાનથી લઈને ફટાકડા સુધીની તમામ વસ્તુઓ ચીનથી આયાત થાય છે. ચીની ઉત્પાદનોના વેચાણમાં ગત વર્ષની તુલનામાં આ વર્ષે 40 થી 50 ટકા જેટલો ઘટાડો નોંધાઈ શકે છે. એએસડીએફ દ્વારા કરવામાં આવેલા સર્વેમાં આ વાત સામે આવી છે.